**RESOLUCIÓN 09/18**

Con data 2 de outubro de 2018 recíbese nesta Xunta Electoral elección de estamento de Da. Iria García Pardavila para ser incluída no estamento de NADADORES/AS, así como a presentación da súa candidatura á Asemblea Xeral no estamento de NADADORES/AS. Ambas solicitudes remítense dende un correo electrónico claramente diferente ao da solicitante e sen achegar do DNI da mesma.

En virtude do exposto, a Xunta Electoral da FEGAN,

**RESOLVE**

1. Desestimar a elección de estamento de Da. Iria García Pardavila por estar esta solicitude fóra do prazo establecido no Regulamento Electoral da FEGAN e delimitado claramente no calendario das presentes elección (último día 14 de setembro) en virtude do establecido no artigo 6.3 do Regulamento Electoral.

Así mesmo, non pode atenderse esta elección de estamento, debido a que xa se atopa resolta por esta Xunta Electoral en virtude da Resolución 04/18 que se veu obrigada a facelo de oficio e de acordo cos criterios establecidos no Regulamento ante a falta de solicitude dos electores. A maior afondamento, esta Resolución, na data da presentación desta solicitude, xa é firme debido a que non se presentou recurso algún ante o Comité Galego de Xustiza Deportiva.

1. Desestimar a presentación de candidatura de Da. Iria García Pardavila por terse presentado fóra de prazo (comezo das presentacións día 3 de outubro) e sobre todo por non atoparse no censo definitivo no estamento de nadadores, requisito imprescindible para poder presentar a candidatura de acordo co disposto no artigo 20 do Regulamento Electoral.
2. En virtude do exposto, tampouco procede requirir á solicitante para que subsane o defecto de entrega de DNI e entrega persoal das solicitudes dende o seu propio correo electrónico para dar cumprimento efectivo ao disposto no artigo 20 do Regulamento Electoral.

A presente resolución publicarase para coñecemento público e contra a mesma poderase interpor recurso ante o Comité Galego de Xustiza Deportiva, nun prazo de 3 días hábiles a partir do día seguinte ao da súa notificación, de conformidade co disposto no artigo 33 do Regulamento Electoral.

Para que conste os efectos oportunos, certifico dita resolución co visto e prace do presidente, na Coruña, o 3 de outubro de 2018.

O secretario da XE, Vto. e prace: o presidente,

 

Asdo.: Aitor Bouza Manso Asdo.: Pedro L. Fernández Pombo