**RESOLUCIÓN 12/18**

Con data de hoxe, tense presentada ante esta Xunta Electoral consulta sobre se as votacións realizaranse por todos os membros de cada estamento ou soamente por cada unha das especialidades.

**FUNDAMENTACIÓN XURÍDICA**

O artigo 17 apartado 1º do Regulamento Electoral establece que “*a votación a membros da Asemblea realizarase en urnas separadas por estamentos****.*”**

Así mesmo, o artigo 18.2 do citado Regulamento dispón que "*os seus membros* (da Asemblea Xeral) *serán elixidos mediante sufraxio libre, igual, directo e secreto por entre os compoñentes de cada estamento de conformidade co  número e porcentaxes de representación que se establecen no presente regulamento*."

A maior afondamento, o artigo 13 establece as circunscricións electorais, nas que, agás os deportistas, o resto de estamentos será autonómica.

Por outra banda, o artigo 16 do Regulamento establece o sistema de listas abertas.

En virtude do exposto, a Xunta Electoral da FEGAN,

**RESOLVE**

Aclarar que as votacións levaranse a cabo por todos os e as integrantes de cada estamento en listas abertas con todas as candidaturas que se tivesen presentado nas diferentes especialidades.

A presente resolución publicarase para coñecemento público e contra a mesma poderase interpor recurso ante o Comité Galego de Xustiza Deportiva, nun prazo de 3 días hábiles a partir do día seguinte ao da súa notificación, de conformidade co disposto no artigo 33 do Regulamento Electoral.

Para que conste os efectos oportunos, certifico dita resolución co visto e prace do presidente, na Coruña, o 3 de outubro de 2018.

O secretario da XE, Vto. e prace: o presidente,

 

Asdo.: Aitor Bouza Manso Asdo.: Pedro L. Fernández Pombo