**RESOLUCIÓN 07/18**

De acordo co disposto no artigo no artigo 9 do Regulamento Electoral da FEGAN, polo que se establecen as competencias desta Xunta Electoral, considérase preciso desenvolver e aclarar o disposto no artigo 30 do Regulamento Electoral da FEGAN, en relación á solicitude do voto por correo, de acordo co texto normativo referenciado e a instrución remitida ao efecto pola Secretaría Xeral para o Deporte, na que se fai fincapé en apostar por facilitar a máxima participación dos electores neste proceso electoral asegurando as máximas garantías no mesmo.

En virtude do exposto, a Xunta Electoral da FEGAN,

**RESOLVE**

1. Aprobar o modelo oficial de solicitude do voto por correo que consta como Anexo I, no que se deberán realizar todas as solicitudes.
2. Que, tal e como se dispón no artigo 30 do Regulamento Electora, a solicitude do voto por correo deberá presentarse ante a Secretaría Xeral da FEGAN que será a encargada de remitir as solicitudes a esta Xunta Electoral, por algunha das seguintes vías:
   1. De maneira presencial presentando a solicitude na sede da FEGAN, sita na Avda. Glasgow nº 13 en horario de luns a venres de 8:00h a 14:30h (art. 2 Regulamento Electoral). Neste caso a Secretaría Xeral da FEGAN verificará a identidade do solicitante *in situ*, polo que será preciso presentar DNI, pasaporte ou carné de conducir.
   2. A través de correo postal remitindo a solicitude asinada orixinal á sede da FEGAN acompañando a fotocopia do DNI do solicitante.
   3. A través de correo electrónico remitindo a solicitude asinada escaneada ao correo [secretaria@fegan.org](mailto:secretaria@fegan.org) acompañada da fotocopia do DNI do solicitante.
3. Que a sinatura das solicitudes poderá realizarse de dúas formas:
   * 1. Dixitalmente a través de certificado dixital.
     2. De maneira manuscrita.
4. Para garantir este proceso, a presente Xunta Electoral poderá verificar, en coordinación coa Secretaría Xeral da FEGAN, que a solicitude remitida por correo postal ou electrónico foi emitida realmente polo solicitante, a través dos medios que estime pertinentes e que lle permitan una confirmación veraz.
5. Que, de acordo co disposto no calendario electoral, o último día para a presentación da solicitude do voto por correo será o día 9 de outubro de 2018.

A presente resolución publicarase para coñecemento público e contra a mesma poderase interpor recurso ante o Comité Galego de Xustiza Deportiva, nun prazo de 3 días hábiles a partir do día seguinte ao da súa notificación, de conformidade co disposto no artigo 33 do Regulamento Electoral.

Para que conste os efectos oportunos, certifico dita resolución co visto e prace do presidente, na Coruña, o 28 de setembro de 2018.

O secretario da XE, Vto. e prace: o presidente,

 

Asdo.: Aitor Bouza Manso Asdo.: Pedro L. Fernández Pombo

MODELO SOLICITUDE VOTO POR CORREO

D./na\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, con enderezo en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Provincia de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rúa/Praza:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nº:\_\_\_\_\_\_\_\_\_\_ e con DNI:\_\_\_\_\_\_\_\_\_\_\_\_\_\_\_\_\_\_\_, do cal anexa fotocopia, de acordo co regulamento electoral da Federación Galega de Natación para o proceso de eleccións e atopándose incluído no censo electoral provisorio, no estamentos de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, solicita o voto por correo e en consecuencia a súa inclusión no censo especial do voto por correo

\_\_\_\_\_\_\_\_\_\_\_\_\_\_\_, \_\_\_\_\_\_\_de\_\_\_\_\_\_\_\_\_\_\_\_\_\_\_de 2018

Asdo.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sr. presidente da Xunta Electoral

Federación Galega de Natación

Avda. Glasgow, 13

15008 A Coruña

[secretaria@fegan.org](mailto:secretaria@fegan.org)